cyanic-selkie/wikianc huggingface dataset:
Coca-Cola
Coca-Cola (izrunā ) ir gāzēts dzēriens, kas tiek pārdots veikalos, restorānos, tirdzniecības automātos un citur. Kokakola mūsdienās ir vispopulārākais atspirdzinošais dzēriens pasaulē, un katru dienu to lieto simtiem miljoni cilvēku visā pasaulē. Pazīstamā pudeles forma un dzēriena logo ir kļuvuši par vislabāk atpazītajiem tirdzniecības simboliem pasaulē. Kokakolu var nopirkt 135 valstīs, tostarp vistrūcīgākajos reģionos, kur to uzskata par progresa un labklājības simbolu. Ik dienu pasaulē tiek izdzerti aptuveni 240 miljoni pudeļu. The Coca-Cola Company zīmols, kurš 2006. gada bija pats dārgākais zīmols pasaulē, ir viens no populārākajiem un atpazīstamākajiem pasaulē, turklāt kompānija apgalvo, ka dzēriens tiek pārdots vairāk kā 200 pasaules valstīs. Dzēriens tiek ražots Atlantā (Džordžijas štatā, ASV) bāzētā kompānijā un pasaulē šis dzēriens ir pazīstams arī kā Coke vai Cola. Interesanti, ka Coca-Cola dzērienu pati kompānija neražo, tā ražo koncentrātu, kurš tālāk tiek pārdots licencētām kompānijām, kuras tālāk ražo šo dzērienu.
Vēsture
Dzēriens "Coca-Cola" tika izgudrots Atlantā (Džordžijas štatā, ASV). To izgudroja farmaceits Džons Stits Pembertons (John Stit Pemberton), amerikāņu konfederācijas armijas bijušais virsnieks. Nosaukumu jaunajam dzērienam izdomāja grāmatvedis Frenks Robinsons Pembertons, kurš pārvaldīja kaligrāfiju, un uzrakstīja vārdus Coca-Cola ar izskaistinātiem figūru burtiem, kas līdz šim arī ir saglabājies kā dzēriena logotips.
Kokakolas galvenās sastāvdaļas bija trīs kokas lapu daļas (no tām iegūst arī narkotisko vielu kokaīnu) un viena daļa tropiskā kolas rieksta. Dzēriens bija patentēts kā ārstniecisks līdzeklis "pret jebkādiem viegliem nervu sistēmas traucējumiem" un tika pārdots dzērienu automātā Atlantā, lielākajā Džeikoba aptiekā.
Pembertons apgalvoja, ka kokakola izdziedina no impotences un uz to var pāriet tie, kas ir pieraduši pie morfīns (pie morfīna bija pieradis arī pats Pembertons). Ir jāatzīmē, ka kokaīns šajā laikā vēl nebija aizliegta viela, un par tā kaitējums veselībai vēl nebija zinātniski izpētīts (piemēram, Artūra Konana Doila stāstā "Zīme četriem" Šerloks Holmss izdara sev neskaitāmas kokaīna injekcijas). Tādēļ kokaīnu varēja brīvi nopirkt, un to bieži izmantoja baudai un tonusam domātos dzērienos spirta vietā.
Sākumā dzērienu ikdienā vidēji pirka tikai 9 cilvēki. Pirmajā gadā ieņēmumi no pārdošanas bija tikai 50 ASV dolāri. Interesanti, ka kokakolas ražošanai tika iztērēti 70 dolāri, tātad pirmajā gadā dzēriens nesa zaudējumus. Tomēr pakāpeniski kokakolas popularitāte pieauga un tās pārdošanas rādītāji arī. 1888. gadā Pembertons pārdeva savas tiesības uz dzēriena ražošanu. Bet 1892. gadā biznesmenis Ass Griggs Kendler, kuram piederēja tiesības uz kokakolu, nodibināja uzņēmumu The Coca-Cola Company, kura nodarbojas ar kokakolas ražošanu līdz pat mūsdienām. 1902. gadā ar 120 000 ASV dolāru apgrozījumu, kokakola kļuva par pašu atpazīstamāko dzērienu ASV. Angļu rakstnieka-fantasta Herberta Velsa romānā "Tono-Benge" satīrā tiek aprakstīta reklāmas radīšana un kokakolas izplatīšana.
1890. gada beigās sabiedrības uzskats par kokaīnu mainījās, bet 1903. gada avīzē "New York Tribune" parādījās graujošs raksts, kas apgalvoja, ka tieši kokakola ir vainīga tajā, ka: "pārdzērušies nēģeri no pilsētu pagrimušajiem rajoniem sāk uzbrukt baltajiem cilvēkiem". Pēc šī raksta izraisītās ažiotāžas kokakolā svaigas kokas lapas tika aizvietotas ar lapām, no kurām tika atdalīts viss kokaīns. Pēc skandāla dzēriena popularitāte auga ģeometriskā progresijā un piecdesmit gadus pēc izgudrojuma kokakola amerikāņiem nosacīti kļuva gluži vai par vienu no nacionālajiem simboliem. Sākot ar 1894. gadu kokakola tika pārdota pudelēs, bet kopš 1955. gada arī skārdenēs. 1915. gadā dizaineris Erls Dīns (en) no Terre-Hotas pilsētas Indianas štatā, izdomāja jaunu īpašā dizaina 6,5 unces lielu pudeli.
Daudzi, iespaidojoties no kokakolas panākumiem, centās to atdarināt, tādēļ 1916. gadā vien tika ierosinātas 153 tiesas prasības pret zīmola atdarinātājiem, tādiem kā "Fig Cola", "Candy Cola", "Cold Cola", "Cay-ola", "Koca Nola" un citiem. 1955. gadā kokakolu sāka pārdot arī 10, 12 un 26 unces lielos iepakojumos. 1982. gadā kompānija uzsāka diētiskās kokakolas "Diet Coke" ražošanu. 1988. gadā kokakolu sāka tirgot arī Padomju Savienības teritorijā. Saistībā ar lielo citu, līdzīgu dzērienu ražojošo kompāniju aktīvās konkurences, kompānija "Coca-Cola Company" sāka ražot dzērienus bez kofeīna un cukura, tādēļ parādījās tādi jauni kokakolas zīmoli, kā Clasic Coke, New Coke, Cherry Coke, Diet Coke, Tab, Caffeine-Free New Coke, Caffeine-Free Diet Coke un Caffeine-Free Tab.
2007. gada 4. decembrī kompānija "The Coca-Cola Company" prezentēja jaunu stikla pudeli ar 0,33 litru tilpumu, kura kļuva īsāka par 13 mm, platāka par 0,1 mm un svēra 210 gramu, kas ir par 20% mazāk kā iepriekšējā. Izmaiņas ļāva ietaupīt stikla patēriņu Apvienotajā Karalistē vien līdz pat 3 500 tonnām gadā, bet ogļskābo gāzu izmešus gaisā līdz 2 400 tonnām gadā.
Kokakola kā tīrīšanas līdzeklis
Pastāv daudzi mīti un puspatiesības par kokakolas alternatīvas izmantošanas efektivitāti un iedarbību. Tiek uzskatīts, ka kokakola saēd uz vairākām diennaktīm tajā iemērktu zobu vai gaļas gabalu, tomēr atsevišķi neatkarīgi eksperimenti šo mītu neapstiprināja.
Kokakola un Mentos
Ja pudelē ar mazkaloriju kokakolu (Diet Coke) iemet piparmētru Mentos konfekti, tā sāk putot un ar strūklu izšļācas no pudeles. Tas notiek tāpēc, ka Mentos porās aktīvi veidojas ogļskābās gāzes burbulīši. Šī parādība būtu novērojama, arī iemetot Mentos jebkurā citā gāzētā dzērienā, tomēr kokakolā esošais cukura aizvietotājs, konservants nātrija benzoāts un kofeīns kopā ar Mentos esošo gumiarabiku un želatīnu veicina putošanu. Šīs parādības cēloņi tikuši analizēti televīzijas kanāla Discovery raidījumā "Mītu grāvēji".
Tunisijas basketbola izlase
Tunisijas basketbola izlase ir komanda, kas pārstāv Tunisiju tādās starptautiskās basketbola sacensībās kā Olimpiskās spēles, Pasaules čempionāts un Āfrikas čempionāts. Izlases lielākais panākums ir zelts 2011. gada Āfrikas čempionātā.
Pašlaik (2021. gada decembris) Tunisijas izlase FIBA Pasaules izlašu rangā ieņem 28. vietu.
Krišjāņa Barona iela (Rēzekne)
Krišjāņa Barona iela ir iela Rēzeknē. Krišjāņa Barona iela ir 1,46 km gara, klāta ar asfaltbetona segumu.
Gandrīz visi ielu krustojumi ir ielas labajā pusē, izņemot Miera un Liepu ielu. Kr. Barona ielas atsevišķos posmos saglabājušās 19. gs. beigās celtas koka privātmājas (galvenokārt vienstāvu). Ielas kreisajā pusē atrodas Miera kapi un Brīvības cīņās kritušo karavīru — "Brāļu kapi". Ielas sākumposmā, tās labajā pusē, pie krustojuma ar Latgales ielu ir Rēzeknes katedrāles draudzes teritorija.
Ielu savienojumi
Krišjāņa Barona iela ir savienota ar šādām ielām:
Ūle Gunnars Sulšērs
Ūle Gunnars Sulšērs (dzimis Kristiansunnā) ir bijušais Norvēģijas futbolists, un bijušais (līdz 2021. gadam) Anglijas Premjerlīgas kluba Manchester United galvenais treneris. Lielāko spēlētāja karjeras daļu viņš aizvadīja Manchester United klubā. No 2011. gada janvāra viņš vada savu bijušo klubu Molde FK. Bieži vien saukts par "slepkavu ar eņģeļa seju", viņš Mančestras komandas sastāvā aizvadīja 366 spēles, gūstot 126 vārtus klubam ļoti veiksmīgā periodā. Sulšēra karjeras spožākais mirklis bija 1999. gada UEFA Čempionu līgas finālā, kad spēles kompensācijas laikā viņš guva uzvaras vārtus pret Bayern Munich, noslēdzot lielisku komandas spēju atgūties un iegūt trīs titulus sezonas laikā. United sastāvā viņš bija zināms kā izcils rezervists ("Super Sub") ar spēju iesaistīties spēlē no soliņa un gūt vārtus spēles pēdējās minūtēs.
Pirms pārcelšanās uz Angliju Sulšērs gadu nodienēja Norvēģijas armjā obligātajā karadienestā, un spēlēja pusprofesionālā līmenī Norvēģijas trešās līgas klubā Clausenengen FK, 1994. gadā pārceļoties uz Norvēģijas premjerlīgas komandu Molde FK. 1996. gadā viņš pievienojās United par £1,5 miljonu pārejas maksu.
2007. gadā Sulšērs paziņoja par aiziešanu no futbola pēc tam, kad nespēja pilnībā atgūties no nopietnas ceļgala traumas. Sulšērs tomēr palika Old Trafford kā treneris un sabiedrisks darbinieks. 2008. gadā viņš kļuva rezerves komandas galveno treneri. Viņš piedalās savas dzimtās pilsētas Kristiansunnas jauniešu futbola akadēmijas treniņu darbā.
Karjeras statistika
!Kopā||67||23
Spēlētāja karjera
Manchester United
Trenera karjera
Molde
Manchester United
Sarkaņi (Sarkaņu pagasts)
Sarkaņi (agrāk arī Sarkanmuiža) ir ciems Madonas novada Sarkaņu pagastā. Izvietojies pagasta dienvidos Riebas kreisā krasta pieteku Varenītes un Dorupītes krastos pie autoceļa P37 6 km no pagasta centra Biksēres, 5 km no novada domes Madonā un 169 km no Rīgas.
Apdzīvotā vieta izveidojusies pie bijušās Sarkaņu muižas (Heydenfeld) centra. Līdz 1949. gadam Sarkaņu pagasta centrs. Sarkaņos atrodas pamatskola un bibliotēka.
Brēmenes "Werder"
SV Werder Bremen ir Vācijas sporta klubs no Brēmenes, kurš visvairāk ir atpazīstams pēc tā futbola komandas. Klubu ar nosaukumu Fußballverein Werder 1899. gada 4. februārī dibināja sešpadsmit profesionālās vidusskolas audzēkņi pēc tam, kad bija laimējuši sporta ekipējumu. Kluba nosaukumu viņi ņēma no reti lietota vācu valodas vietvārda, kas apzīmē "upes pussalu", saistot to ar vietu, kur viņi sākotnēji spēlēja futbolu.
Brēmenes klubs pastāvīgi atradies Bundeslīgā, kas ir augstākā līga Vācijas futbolā. Četras reizes klubs kļuvis par Vācijas čempioniem un sešas reizes ieguvis Vācijas kausu. Pēdējie lielākie sasniegumi tika gūti 2004. gadā, kad klubs ieguva abus titulus. Werder Bremen veiksmīgi spēlējis arī Eiropas klubu turnīros. 1992. gada Kausu ieguvēju kausa finālā pārspējot AS Monaco ar 2–0. Werder Bremen sasniedza finālu arī pēdējā UEFA Kausa turnīrā 2009. gadā, pēc tas tika pārsaukts par UEFA Eiropas līgu, kur tas tikās ar Ukrainas klubu Doneckas "Shakhtar". Shakhtar uzvarēja papildlaikā ar 2–1.
Sastāvs
.
Benjamiņš
Benjamiņš (sieviešu dzimtē Benjamiņa) var būt:
Andersone
Andersone (en — 'Andersa dēls', no personvārda Anderss (Anders); vīriešu dzimtē Andersons) ir izplatīts angļu cilmes uzvārds, kam citās ģermāņu valodās sastopami līdzīgi uzvārdi ar tādu pašu cilmi — Andersena (da, de), Andešone (sv) un Annešene (no). Cilvēki ar šo uzvārdu:
7. autobusu maršruts (Rēzekne)
7. autobusu maršruts ir Rēzeknes sabiedriskā transporta autobusu maršruts, kas kursē no Blaumaņa ielas līdz Valsts ieņēmumu dienestam. Maršruts tika atklāts 2012. gada 1. janvārī, pārņemot SIA „Dekom” agrākā 26. autobusu maršruta reisus.
Šo maršrutu apkalpo RP SIA „Rēzeknes Satiksme” autobusu parks.
Pieturvietas
7. autobusu maršrutā pavisam kopā ir 35 pieturas. Virzienā Blaumaņa iela — VID ir 18 pieturas, bet virzienā VID — Blaumaņa iela ir 17 pieturas.
Reihenbaha/Oberlauzica
Reihenbaha/Oberlauzica ir pilsēta Vācijā, Saksijas zemē, Gerlicas apriņķī.
Datubāzes atslēga
Par atslēgu sauc speciāli iezīmētu datu lauku tabulā. Atslēgas vērtība ir lauka dati. Datu bāzēs atslēgas tiek izmantotas lai tabulās būtu iespējams identificēt atsevišķus ierakstus, veikt datu filtrēšanu, veidot savstarpējas saiknes starp tabulām un nodrošinātu normālu datubāzu darbību. Pastāv divu veidu atslēgas - primārās atslēgas un ārējās atslēgas.
Primārās atslēgas
Primārai atslēgai ir jābūt unikālai priekš katra konkrētā ieraksta. Pēc tās ir iespējams identificēt katru konkrēto ierakstu, veikt ierakstu meklēšanu un citas darbības. Parasti par primāro atslēgu tiek izmantots kāds unikāls identifikators, piemēram, pasūtījuma numurs, personas kods, automašīnas reģistrācijas numurs un citi. Ja šādu unikālu datu nav, tad datubāzu pārvaldības sistēmā ir iespējams pašam izveidot jaunu kolonnu ar unikālu identifikatoru katram konkrētajam ierakstam.
Ārējās atslēgas
Ārējās atslēgas tiek izmantotas lai veidotu savstarpējās saiknes starp tabulām datu bāzēs. Tās dod iespēju veidot saiknes un apvienot tabulas, taču bez jaunu tabulu izveides, tādējādi ietaupot vietu uz datora cietā diska. Ārējām atslēgām nav jābūt unikālām, var pastāvēt vairākas ārējās atslēgas ar vienādiem nosaukumiem.
Piemērs
Pieņemsim ka pastāv divas tabulas ar nosaukumiem "student" un "adress". Tabula "student" ir ar laukiem "studentID", "name", "birthdate". Tabula "adress" ir ar laukiem "studentID", "name", "street". "studentID" - identifikācijas kods ir unikāls, savukārt "name" - vārds var atkārtoties. Tātad, ja gribētu izveidot saikni starp šīm abām tabulām, lauks "studentID" būtu jānorāda kā primārā atslēga, savukārt lauks "name" kā ārējā atslēga.
Horhe Lorenso
Horhe Lorenso (es; dzimis Palmā de Maļorkā, Spānijā) ir profesionāls spāņu šosejas motobraucējs. Pašlaik (2019) brauc MotoGP seriālā un pārstāv Repsol Honda komandu. Viņš ir divkārtējs pasaules čempions 250 cm3 klasē (2006, 2007). MotoGP klasē brauc kopš 2008. gada sezonas, 2009. gada sezonas kopvērtējumā ierindojoties 2. vietā. 2010. gadā viņš izcīnīja pirmo čempiona titulu Moto GP klasē, bet 2011. gadā viņš palika otrajā vietā, 2012. gadā izcīnīja otru titulu.
Slāpes ezers
Slāpes ezers (arī Slopes ezers, Sarkaņu ezers jeb Sarkaņu ūdenskrātuve) ir ezers Madonas novada Sarkaņu pagastā, pie Sarkaņiem, blakus autoceļam P37.
Platība ir 10,3 ha, lielākais dziļums — 17,2 m. Caurteces ezers, izstiepies tecēšanas virzienā apmēram 1,4 km garumā. No ezera iztek Dorupīte.
Prodes pagasts
Prodes pagasts ir viena no Augšdaugavas novada administratīvajām teritorijām tā rietumos Lietuvas pierobežā. Robežojas ar sava novada Subates pilsētu, Eglaines un Bebrenes pagastiem, Jēkabpils novada Rubenes, Asares un Gārsenes pagastiem, kā arī Lietuvas Panevēžas apriņķa Roķišķu rajona Obeļu seņūniju.
Ezeri
Subates lielais ezers, Subates mazais ezers.
Vēsture
Prodes pagasts dibināts 1892. gadā, apvienojot sešus muižu pagastus — Prodes (Prohden), Kazimirvāles (Kasimirswahl), Lavides (Lowiden), Gulbenes (Gulben), Baltmuižas (Weißensee) un Vārnišku (Warnischki). Pēc 1920. gada zemes reformas Baltmuižu (1035 ha) sadalīja 67 vienībās, Gulbenes muižu (883 ha) 56 vienībās, Prodes muižu (494 ha) 31 vienībā, Lavides muižu (480 ha) 37 vienībās, Kazimirvāles muižu (286 ha) 22 vienībās, Jaunvārnišķu un Vecvārnišķu muižas (207 ha) 12 vienībās.
1935. gadā Ilūkstes apriņķa Prodes pagasta platība bija 125,96 km² un tajā dzīvoja 2163 iedzīvotāji. 1945. gadā pagastā izveidoja Birznieku, Komjauniešu un Prodes ciema padomes, bet pagastu 1949. gadā likvidēja. Prodes ciems ietilpis Ilūkstes (1949-1962) un Daugavpils (1962-1963) rajonos. Prodes ciemam 1954. gadā pievienoja Ilzes ciemu, bet padomju saimniecības «Eglaine» teritoriju pievienoja Eglaines ciemam. Komjauniešu ciemam 1954. gadā pievienoja Birznieku ciemu, bet 1959. gadā likvidēja, teritoriju pievienojot Subates pilsētai un izveidojot Subates lauku teritoriju. 1963. gadā likvidēja Prodes ciemu un kolhoza «Brīvais arājs» teritoriju pievienoja Subates lauku teritorijai (pārējo daļu pievienoja Bebrenes ciemam). 1977. gadā daļu Subates lauku teritorijas pievienoja Eglaines ciemam. 2009. gadā Subates pilsētu ar lauku teritoriju iekļāva Ilūkstes novadā. 2010. gadā Subates lauku teritoriju izdalīja atsevišķā administratīvajā vienībā un pārdēvēja par Prodes pagastu. 2021. gadā Ilūkstes novadu kopā ar Daugavpils novadu iekļāva jaunajā Augšdaugavas novadā.
Apdzīvotās vietas
Lielākās apdzīvotās vietas ir Baltmuiža, Dubulti, Rūcupi, Kakarāni, Prode.
Tesmeņveidīgie mākoņi
Tesmeņveidīgie mākoņi jeb maisveida mākoņi (Mammatus, (mam)) ir mākoņi ar nokareniem puslodes formas izspiedumiem to apakšdaļā. Šie izspiedumi tiecas uz leju līdzīgi tesmeņiem vai nokarenām kabatām. No tā radies mākoņu nosaukums (la — tesmenis, krūts dziedzeris). Šādi mākoņi retumis novērojami negaisa mākoņu aizmugurē vasaras periodā. Tie veidojas, strauji izbeidzoties vertikālajām strāvām, kas atbildīgas par gubmākoņa plakanās apakšas un izliektās virsotnes rašanos — tad mākoņa apakšdaļa sāk nolaisties, veidojot uz leju vērstus izliekumus. Tesmeņveida forma var būt novērojama arī pie slāņu gubmākoņiem un retāk spalvmākoņiem, ja tie rodas no negaisa mākoņa "laktas".
Biežāk Mammatus mākoņi novērojami tropiskajos platuma grādos un saistīti ar tropiskajiem cikloniem.
Parasti šo mākoņu "šūnu" izmēri ir apmēram puskilometrs. Tās mēdz būt asi norobežotas, dažreiz izplūdušas. Krāsa parasti tāda pati, kā pamatmākonim, bet var būt zeltaina vai sarkanīga, ja izvirzījumus apspīd Saule.
Literatūra
K. Ozola, A. Zirnītis. Meteoroloģija. R:, LVI, 1958, 232. lpp.
Dzeržoņova
Dzeržoņova (pl), vēsturiski arī Reihenbaha (de), ir pilsēta Polijas dienvidrietumos, Lejassilēzijas vojevodistē, uz dienvidaustrumiem no Svidņicas, Soves kalnos.
Izkārnīšanās
Izkārnīšanās jeb defekācija ir gremošanas pēdējais posms, kurā no resnās zarnas caur anālo atveri tiek izvadīts zarnu saturs. Zarnu saturs tiek izvadīts ar saskaņotu muskuļu saraušanos (saukta arī par peristaltiku), kas norisinās resnās zarnas sieniņās, zarnu saturs tiek aizvadīts līdz taisnajai zarnai.
Dzeržoņova
1790. gada 27. jūlijā pilsētā tika noslēgts Reihenbahas līgums starp Prūsijas karali Frīdrihu Vilhelmu II un Svētās Romas impērijas imperatoru Leopoldu II.
Izkārnīšanās
Taisnā zarna reflektoriski iztukšojas 1-2 reizes diennaktī, bet citu simptomu iedarbībā iztukšošanās var būt arī biežāka (caureja) vai retāka (aizcietējums). Taisnajai zarnai pildoties, tajā palielinās spiediens (līdz 2,7 kPa jeb 20 mm Hg). Spiediens un zarnu satura mehāniskā iedarbība uz gļotādu kairina zarnas sienas receptorus. Impulsi no tiem nonāk muguras smadzeņu krustu segmentos, kur atrodas defekācijas centrs. Centra raidītie impulsi izraisa anālās atveres slēdzējmuskuļu pakāpenisku atslābšanu un pastiprinātu taisnās zarnas muskulatūras saraušanos. Saraujas arī starpenes muskuļi un vēderprese. Pieaug spiediens vēdera dobumā; tā orgāni spiež uz zarnām un veicina defekāciju — taisnās zarnas iztukšošanos. Muguras smadzeņu defekācijas centrs pakļauts galvas smadzeņu garozas centriem, tāpēc izveidojas defekācijas nosacījuma reflekss. Cilvēkam tas rodas otrajā mūža gadā un saglabājas visu mūžu. Defekācija ir relatīvi pakļauta cilvēka gribai. Ja bojāti muguras smadzeņu krustu segmenti (iekaisums, trauma, audzējs), tad defekācija zaudē savu reflektorisko raksturu un kļūst no cilvēka gribas neatkarīga. Šāda defekācija var notikt arī spēcīgā emocionālā uzbudinājumā, piemēram, bailēs.
Dzeržoņova
1813. gadā pilsētā tika noslēgti Reihenbahas līgumi starp Lielbritāniju, Prūsiju, Krieviju un Austriju par kopīgu darbību pret Napoleonu.
Izkārnīšanās
Fizioloģiskie parametri
Defekācija pieaugušam, veselam cilvēkam tiek raksturota ar sekojošiem fizioloģiskiem parametriem: Šie parametri mērāmi ar anorektālās manometrijas metodi un novirzes no normas ir diagnostikas pazīmes.
Defekācijas un pārējā laikā pieaugušam cilvēkam diennaktī no zarnām tiek izvadīti 0,1 - 0,5 litri gāzes. Flatulences gadījumā izdalīto gāzu daudzums var sasniegt trīs un vairāk litrus. Gāzu sastāvs veseliem cilvēkiem ir sekojošs: slāpeklis N2 - 24-90 %, ogļskābā gāze СО2 - 4,3-29 %, skābeklis О2 - 0,1-23 %, ūdeņradis Н2 - 0,6-47 %, metāns CH4 - 0-26 %, kā arī neliels daudzums sērūdeņraža H2S, amonjaka NH3, merkaptāna.
Dzeržoņova
Līdz 1945. gadam pilsēta bija Vācijas sastāvā ar nosaukumu Reihenbaha. Pēc kara, pamatojoties uz Potsdamas konferences lēmumiem, tā tika piešķirta Polijai, bet vācu iedzīvotāji no pilsētas padzīti. 1946.gadā pilsēta tika pārdēvēta poļu tautības silēzieša, mūsdienu biškopības pamatlicēja Jana Dzeržona (Jan Dzierżon, 1811—1906) vārdā. Tūlīt pēc kara pilsētā izveidojās 50 000 cilvēku liela holokaustā izdzīvojušo ebreju kopiena Jakuba Egita (Jakub Egit) vadībā, tomēr, mainoties komunistisko varas iestāžu attieksmei, vairums tās locekļu izceļoja uz Izraēlu.
Oļegs Maļuhins
Oļegs Maļuhins (ru, dzimis Daugavpilī) ir krievu tautības bijušais Latvijas biatlonists un distanču slēpotājs, pēc sportista karjeras beigām — biatlona treneris.
Karjera
Biatlona pasaules kausa izcīņā debitējis 1992.—1993. gada sezonā. Piedalījies visās ziemas olimpiskajās spēlēs kopš 1992. gada, augstāko panākumu izcīnot Nagano Olimpiskajās spēlēs 1998. gadā — 6. vietas individuālajā 10 km sprinta distancē un 4x7,5 km stafetē. Turīnas Olimpiskajās spēlēs 2006. gadā neiekļuva biatlona komandā, tāpēc startēja distanču slēpošanā sprinta un 50 km maratona distancēs. Pēc Turīnas Olimpiskajām spēlēm O. Maļuhins beidza aktīvā sporta karjeru un pievērsās trenera darbam, tomēr mēģināja atgriezties, lai iekļūtu Latvijas izlasē startam 2010. gada Vankūveras Olimpiskajās spēlēs, bet viņam atkal neizdevās izpildīt kvalifikācijas kritērijus. Viņš ir vienīgais Pasaules kausa posmā uzvarējušais Latvijas biatlonists. Uzvaru guvis 1998.—1999. gada sezonas Valkartīras posma 10 km sprinta distancē.
Saratova
Saratova ir pilsēta Krievijā, Volgas labajā krastā, Saratovas apgabala centrs. Liels rūpniecības centrs — aviobūve (lidmašīnas Jak). Vēsturiski Volgas vāciešu kultūras centrs.
Oļegs Maļuhins
Politiskā darbība
Sportista karjeras beigu posmā īslaicīgi pievērsies arī politikai — 2002. gadā kandidēja 8. Saeimas vēlēšanās no partijas "Latvijas Ceļš" saraksta, taču saraksts vēlētāju atbalstu neguva un 8. Saeimā biatlonists netika ievēlēts.
Saratova
Vēsture
Tagadējās Saratovas vietā kopš seniem laikiem bijušas apdzīvotās vietas, zināmākā no tām — Zelta Ordas laikmeta Uveka, kas pastāvēja no 13. gadsimta vidus līdz 1395. gadam. 1590. gadā Volgas kreisajā krastā pēc Borisa Godunova rīkojuma dibināja cietoksni, pie kura izauga pilsēta. 1674. gadā apmetni pārcēla upes labajā krastā. No 1797. gada — Saratovas guberņas centrs. No 18. gadsimta vidus Saratova kļuvs par lielu upes ostu. Galvenā tirdzniecība noritēja ar sāli un zivīm, bet 19. gadsimtā — ar labību.
Otrā pasaules kara sākumā no Saratovas uz Kazahstānu un Sibīriju tika izvesti visi pilsētas vācu iedzīvotāji. Līdz 1992. gadam Saratova bija «slēgtā pilsēta» (pilsēta, kurā nebija atļauts brīvi ierasties), jo šeit atrodas lielas militārās rūpnīcas.
Cilvēki
Saratovā dzimuši:
Enkes komēta
Enkes komēta (oficiālais apzīmējums 2P/Encke) ir periodiskā komēta, kura pie Saules atgriežas ik pēc 3,3 gadiem. Komēta nosaukta vācu astronoma Johana Franča Enkes (Johann Franz Encke) vārdā. Viņš veica nopietnus komētas orbītas aprēķinus un spēja apvienot vairākus agrākos novērojumus 1786 (2P/1786 B1), 1795 (2P/1795 V1), 1805 (2P/1805 U1) un 1818 (2P/1818 W1), nosakot, ka tas ir viens un tas pats debess ķermenis. viņš savus novērojumus publicēja žurnālā Correspondance astronomique un precīzi paredzēja nākamo komētas atgriešanos.
Kā redzams no komētas oficiālā apzīmējuma, tā ir otra atklātā periodiskā komēta. Pirmā bija Haleja komēta. Ir neparasti tas, ka komēta nav nosaukta sava atklājēja vārdā (franču astronoms Pjērs Mešēns (Pierre Méchain) komētu atklāja ), bet gan personas vārdā, kura izskaitļoja komētas orbītu.
komētas asti „atrāva” nost izmaiņas magnētiskajā laukā, kuras izraisīja spēcīgs Saules uzliesmojums.
Komētas orbītā esošās vielas daļiņas izraisa vairākas meteoru plūsmas — Taurīdas. Novembrī ir vērojamas Ziemeļu un Dienvidu Taurīdas, jūnija beigās, jūlija sākumā Beta Taurīdas.
Pēdējoreiz komēta perihēlijā atradās. Nākamreiz vistuvāk Saulei tā nonāks.
Polinoms
Polinoms ir funkcija, kas izsakāma kā viena vai vairāku monomu summa no viena vai vairākiem mainīgajiem. Piemēram, funkcija \ x^2+3x-5 ir vienargumenta polinoms, kura mainīgais ir \ x. ir divargumentu polinoms, kura mainīgie ir \ x un \ y.
Polinoma jēdziens
n - polinoma pakāpe (naturāls skaitlis)
anxn - polinoma augstākās pakāpes loceklis
Ja kāds no polinoma koeficientiem (izņemot an) ir nulle, tad polinomu sauc par nepilnu n-tās pakāpes polinomu. Ja an = 1, tad polinomu sauc par reducētu polinomu. Skaitli ar kuru polinoma vērtība ir nulle, sauc par polinoma sakni. Polinoma sakne var būt gan reāls skaitlis, gan arī komplekss skaitlis.
Darbības ar polinomiem
Divus polinomus sauc par vienādiem, ja ir vienādas to pakāpes un ir vienādi visi šo polinomu koeficienti pie vienādām mainīgā lieluma pakāpēm, kā arī ir vienādi brīvie locekļ i. Par nulles polinomu sauc polinomu, kuram visi koeficienti ir vienādi ar nulli.
Polinomu saskaitīšana un atņemšana
Par divu polinomu summu (starpību) sauc polinomu, kuru iegūst saskaitot (atņemot) dot polinomu koeficientus pie vienādiem mainīgā lieluma pakāpēm, piemēram, (3x2 - 4x + 1) - (x2 + 7x -4) = 2x2 - 11x + 5. No piemēra redzams, ka saskaitīt (atņemt) var arī dažādu pakāpju polinomus; tad summā iegūtā polinoma pakāpe ir vienāda ar saskaitāmo polinomu lielāko pakāpi. Saskaitot (atņemot) vienādu pakāpju polinomus, iegūst polinomu ar tādu pašu (vai mazāku) pakāpi. Acīmredzami polinomu saskaitīšanai ir spēkā komutatīvā un asociatīvā īpašība.
Polinomu reizināšana
brīvais loceklis ir a0b0;
koeficients pie x3' ir a0b3 + a1b2 + a2b1 + a3b0.
Praktiski divus polinomus reizina, pareizinot katru pirmā polinoma locekli ar katru otrā polinoma locekli un saskaitot iegūtos rezultātus. Reizinājumā iegūtā polinoma pakāpe ir vienāda ar doto polinomu pakāpju summu n + m. Polinomu reizināšanai ir spēkā komutatīvā, asociatīvā un distributīvā īpašība attiecībā pret polinomu summas reizināšanu ar polinomu.
Polinomu dalīšana
Par divu polinomu Pn(x) un Qm(x) dalījumu sauc tādu polinomu Sk(x), kuru reizinot ar Pn(x) iegūst polinomu Qm(x), t.i., Qm(x) : Pn(x) = Sk(x), ja Pn(x) * Sk(x) = Qm(x). Taču ne katriem diviem polinomiem dalījums eksistē. Acīmredzami dalīt polinomu Qm(x) ar Pn(x) var tikai tad, ja m ≥ n, t.i., ja dalāmā polinoma pakāpe m nav mazāka par dalītāja polinoma pakāpi n; pie tam k = m - n. No dalījuma definīcijas izriet polinomu dalīšanas algoritms.
Polinomu dalīšana ar binomu x - a. Bezū teorēma.
Polinomu algebrā īpaši aplūko gadījumu, kad polinoms ir jādala ar binomu x - a. Viegli pārliecināties, ka šādā gadījumā dalīšanas atlikums ir no x neatkarīgs lielums (skaitlis) r. Ja polinomu ar binomu var izdalīt bez atlikuma, tad atlikums r = 0.
Bezū teorēma (Etjēns Bezū (1730 - 1783) - franču matemātiķis): Ja, dalot Q(x) ar binomu x - a, iegūst atlikumu r, tad r = Q(a), t.i., dalīšanas atlikums ir vienāds ar polinoma Q(x) vērtību punktā a.
Pierādījums. Apzīmēsim S(x) dalīšanas rezultātā iegūto polinomu. Tad ir spēkā vienība Q(x) = S(x)(x - a) + r. Šī vienība ir pareiza ar visām x vērtībām. Ievietojot vienādībā x vietā skaitli a, iegūstam, ka Q(a) = S(a)(a - a) + r, No kurienes Q(a) = r. Līdz ar to teorēma ir pierādīta.
Secinājums. Polinomu Q(x) var izdalīt bez atlikuma ar binomu x - a tad un tikai tad, ja skaitlis a ir šī polinoma sakne (Q(a) = 0).
Bezū teorēmas secinājumu lieto, sadalot polinomus reizinātājos, saīsinot algebriskās daļas, atrisinot dažādas augstāku pakāpju algebriskus vienādojumus, ja ir zināma viena vai vairākas saknes.
Binomi un trinomi
Polinomus var sīkāk iedalīt pēc tā saskaitāmo skaita, tas ir, pēc monomu skaita. Polinomu, kurš sastāv no diviem monomiem, sauc par binomu. Piemēram,
Savukārt, polinomu, kurš sastāv no trim monomiem, sauc par trinomu. Piemēram,
Polinoma pakāpe
Par vienargumenta polinoma pakāpi sauc lielāko kāpinātāju kāds ir pie tā mainīgā. Piemēram, x^2+3x-5\, ir 2. pakāpes polinoms, - 7x\, ir 1. pakāpes polinoms utt. Parasti kāda polinoma P(x)\, pakāpi apzīmē ar deg(P(x))\,.
Antons Benjamiņš
Antons Benjamiņš, arī Benjāmiņš (dzimis, miris ) bija latviešu uzņēmējs un žurnālists. Kopā ar sievu Emīliju Benjamiņu starpkaru Latvijā bija ietekmīgās avīzes "Jaunākās Ziņas" un žurnāla "Atpūta" izdevējs.
Dzīvesgājums
Dzimis 1860. gada 13. jūlijā Baložu mūra krogā Madlienā zemnieku Jāņa un Annas Benjamiņu ģimenē. Drīz pēc tam viņa vecāki pārcēlās uz Bilskas pagasta Bānūžu muižu (de), kur tēvs strādāja par stārastu.
Pēc veikalu bankrota un laulības izjukšanas 1904. gadā pārcēlās uz Rīgu, sāka strādāt par reportieri vācu avīzē Rigasche Rundschau, vēlāk laikrakstu " Mājas Viesis" (1907—1908) un "Rīta Vēstnesis" redaktors (1910).
1911. gada 21. decembrī kopā ar izdevēju Emīliju Elku nodibināja latviešu avīzi "Jaunākās Ziņas", bet 1922. gada 26. martā apprecējās ar viņu.
Miris 1939. gada 14. jūnijā savā lauku īpašumā Kandavas pagasta Valdeķu muižā, apbedīts Rīgas Meža kapos.
Madonas novads (2009—2021)
Pēc 2021. gada Administratīvi teritoriālās reformas novadā iekļauts Aronas pagasts, Barkavas pagasts, Bērzaunes pagasts, Cesvaines pagasts, Cesvaines pilsēta, Dzelzavas pagasts, Ērgļu pagasts, Indrānu pagasts, Jumurdas pagasts, Kalsnavas pagasts, Lazdonas pagasts, Liezēres pagasts, Lubānas pilsēta, Ļaudonas pagasts, Madonas pilsēta, Mārcienas pagasts, Mētrienas pagasts, Ošupes pagasts, Praulienas pagasts, Sarkaņu pagasts, Sausnējas pagasts un Vestienas pagasts.
Daba
Meži bija viens no nozīmīgākajiem dabas resursiem novadā. Tie aizņēma aptuveni 45% jeb 97 526,9 ha no novada teritorijas un 91,5% no kopējās meža zemes. Kopumā meža zeme aizņēma 106 572,1 ha jeb 49% no novada teritorijas. Pēc īpašuma formas 60% bija privātā meža zeme, 38,8% valsts un 1,2% pašvaldības meža zeme. Lielākais mežu īpatsvars Madonas novadā bija Lazdonas, Sarkaņu, Mārcienas, Liezēres un Ļaudonas pagastos. Lauksaimniecībā izmantojamā zeme aizņēma aptuveni 39% no novada platības. Lielāko daļu no lauksaimniecībā izmantojamās zemes aizņēma aramzeme (63%), ganības (22%), pļavas (14%), augļu dārzi (1%). Vislielākās lauksaimniecībā izmantojamās platības atradās Ošupes, Barkavas, Praulienas, Ļaudonas un Liezēres pagastos. Madonas novads ir bagāts ar derīgajiem izrakteņiem — zemes dzīlēs atrodas kūdras, māla, dolomīta, smilts, grants, saldūdens kaļķakmens, sapropeļa krājumi.
Vēsture
Ledus laikmeta beigās Latvijas teritorijā gar Daugavu un Lielupi no dienvidiem ienāca ziemeļbriežu mednieku ciltis. No Daugavas tie virzījušies arī uz Aiviekstes augšteci, kur Lubānas ezera apkārtnē atrodas Zvidzes apmetne — viena no senākajām mezolīta apmetnēm Latvijā. Aiviekste bija satiksmes ceļš, pa to uz Lubānas apkaimi jau pirms gadu tūkstošiem ceļojis dzintars, no kura gatavoti piekariņi, pogas un figūriņas.
XII gs. sākumā šeit cauri gājis tirdzniecības ceļš no Kokneses uz Alūksni. Livonijas Konfederācijas laikā apkārtne piederēja Rīgas arhibīskapijas vasaļiem. Krievijas Impērijas laikā šī bija Vidzemes guberņas dienvidaustrumu daļa — Maliena. 19. gadsimta beigās pieauga piena lopkopības apjomi un nozīme — krejotavu un pienotavu blīvums vēlāk šeit bija lielākais Latvijā. Pirmais pasaules kara laikā te bija pagaidu apmešanās vieta bēgļiem no Kurzemes un Zemgales. Pēc 1920. gada agrārreformas muižas sadalīja jaunsaimniecībās. 1926. gadā izveidoja Madonas apriņķi, kas aptvēra arī lielu daļu tagadējā Gulbenes novada. Madonas rajons dibināts 1950. gadā, bet 2009. gadā administratīvi teritoriālās reformas laikā no rajona daļas izveidots Madonas novads. 2021. gada 1. jūlijā Madonas novadam tika pievienoti Cesvaines, Ērgļu un Lubānas novadi.
Iedzīvotāji
Novadā reģistrētais iedzīvotāju skaits uz 2019. gada 1. jūlijā bija 23810, t.sk., sievietes — 12353, vīrieši — 11457.
Tautsaimniecība
Uz 2013. gada 1. janvāri Madonas novadā bija reģistrēti 2032 uzņēmējdarbības subjekti, no tiem individuālie komersanti 4,3%, akciju sabiedrības 0,2%, sabiedrības ar ierobežotu atbildību 35,8%, filiāles 0,4%, pilnsabiedrības 0,2%, individuālie uzņēmumi 9,4%, zemnieku saimniecības 48,6% un kooperatīvās sabiedrības 1,1%. 2012. gadā uzņēmumu skaits uz 1000 iedzīvotājiem sasniedza 78 uzņēmumus, kas ir salīdzinoši augstāks kā vidēji Vidzemes reģionā (71) un Latvijā (69). Laika posmā no 2009. gada Madonas novada uzņēmumu skaits uz 1000 iedzīvotājiem ir palielinājies par 22%. Uz 2012. gada 1. janvāri lielākā daļa — 94,7% no visiem ekonomiski aktīvajiem uzņēmumiem ir mikro uzņēmumi, 4,7% mazie un 0,6% vidējie uzņēmumi. Novadā reģistrēto uzņēmumu reģistrētais pamatkapitāls 2013. gada janvārī sasniedzis 17 317 302 latu, ierindojot Madonas novadu 92.vietā no 120.
Reģistrētā bezdarba līmenis Madonas novadā uz 2012. gada 31. jūliju bija 12,8% jeb 2011 bezdarbnieki, no tiem 1118 jeb 56% sievietes un 893 jeb 44% vīrieši.
Pieejamais lauksaimniecībā izmantojamās zemes un meža resursu apjoms ir noteicošais faktors galvenajiem uzņēmējdarbības veidiem Madonas novadā. Lielākais uzņēmumu skaits Madonas novadā darbojās lauksaimniecības, mežsaimniecības nozarē (49%), tirdzniecības, auto remontu nozarē (11%), apstrādes rūpniecībā (6%) un profesionālo, tehnisko pakalpojumu nozarē (6%). Viena no svarīgākajām uzņēmējdarbības nozarēm novadā bija tūrisms. Lielākie uzņēmumi pēc 2011 gada apgrozījuma bija SIA "Latvāņi", LPKS "Barkavas arodi", SIA Heta, AS "Lazdonas Piensaimnieks", SIA "Baltic Eko Park", SIA "IMA Signāls", SIA "Turbo AK".
Transports
Madonas novadā bija sazarots ceļu tīkls, kas nodrošināja gan novada iedzīvotāju vajadzības, gan kravu transportu caur novadu. Pieci valsts pirmās šķiras autoceļi, kas krustojas novada centrā Madonā, nodrošināja labu satiksmi ar citu novadu centriem — Cesvaini, Ērgļiem, Cēsīm, Gulbeni, Varakļāniem, Pļaviņām, un nodrošināja izeju uz valsts galvenajiem autoceļiem A6 (Rīga—Daugavpils), A12 (Rīga—Rēzekne), A2 (Rīga—Pleskava). Tā kā Madonas novads atradās Austrumlatvijas vidusdaļā un novada administratīvais centrs Madonas pilsēta atrodas novada centrālajā daļā, tad attālumi no Madonas līdz kaimiņvalstu robežām ir līdzvērtīgi attālumam līdz Rīgas ostai un Starptautiskajai lidostai Rīga:
Madonas novadu šķērsoja dzelzceļa līnija Pļaviņas—Gulbene.
Madonā atrodas autoosta un dzelzceļa stacija.
Tūrisms
Madonas novadā bija divas aktīvas tūrisma sezonas — vasarā un ziemā.
Līdz ar pirmo sniega segas parādīšanos, Madonas novadā sākas aktīvā ziemas sporta un tūrisma sezona. Madonas novadā ziemā bija vidēji par 20 cm biezāka un ziema ilgst par vienu mēnesi ilgāk nekā citviet Latvijā. Tūristiem Madonas novadā tika piedāvātas ne tikai slēpošanas un ziemas sporta aktivitātes, naktsmītnes, pirtis un ēdināšana, bet arī specializētas programmas tūrisma apskates objektos. Madonas novadā ziemā bija iespējams nodarboties ar kalnu un distanču slēpošanu, snovbordu un tūbingu 4 ziemas sporta un atpūtas bāzēs. Sporta un atpūtas bāze "Smeceres sils" bija specializējusies distanču slēpošanā un biatlonā. Bāzē tika sagatavotas dažāda līmeņa trases — no iesācēja līdz elites klasei, kuras bija apgaismotas, darbojās inventāra nomas punkts, pie trases atradās 5 kempinga mājas. Smeceres silā regulāri notika Latvijas un starptautiska mēroga distanču sacensības — Latvijas čempionāts distanču slēpošanā, Pasaules un Eiropas čempionāts ziemas orientēšanās uz slēpēm 2013, Skandināvijas kausa posmi.
Latvijas augstākā kalnā Gaiziņķalns ziemeļaustrumu pusē tika piedāvāta kalnu un distanču slēpošana, snovbords atpūtas bāzē "Gaiziņš". Pāris kilometrus no Gaiziņkalna atrodas slēpošanas bāze "Viešūra kalns", agrāk saukts par Lido kalnu. Atpūtas kompleksā "Rēķu kalns" bija pieejama kalnu slēpošana un kameru trase.
Vasaras sezonā novadā īpaši attīstīts bija dabas tūrisms. Novadā bija 15 īpaši aizsargājamās Natura 2000 dabas teritorijas, tai skaitā, 2 dabas rezervāti, 4 dabas parki, 1 ainavu apvidus un 8 dabas liegumi. Iecienītākie dabas objekti bija Gaiziņkalns un tā apkārtne, Teiču un Krustkalnu rezervāti, Kalsnavas arboretums, ezeri — Lubāns un tā apkārtne, Kāla un Viešūra ezeri, kā arī Aiviekstes upe. Dabas objektu apkārtnē tika piedāvāti dažādi atpūtas pakalpojumi un izziņas programmas — dabas takas, putnu novērošanas un dabas izziņas programmas, iespēja nopeldēties, laivu un velo noma.
Madonas novads bija ievērojams ar kultūrvēsturisko mantojumu. TOP apskates objekti bija Madonas novadpētniecības un mākslas muzeja izstāžu zāles, kuras bija iekārtotas bijušajā Biržu muižas klēts ēkā. Muzejs ir viena no nozīmīgākajām kultūrvēstures vērtību krātuvēm Vidzemē, krājumā bija vairāk kā 126 000 vienību. Muzejā glabājās arī UNESCO programmas "Pasaules atmiņa" eksponāts "Elzas Serdānes Sibirijā rakstītā vēstule uz bērzu tāss". Muzejā vienlaicīgi tika piedāvātas 3 mākslas izstādes un novada arheoloģijas ekspozīcija. Medicīnas profesora A. Bieziņa muzejs "Jaundilmaņi" — Latvijas bērnu ķirurģijas pamatlicēja A. Bieziņa dzimtās mājas. Pulkveža Oskara Kalpaka dzimtās mājas "Liepsalas", kurās atrodas piemiņas memoriāls Latvijas nacionālā karaspēka pirmajam komandierim.
Madonas novadā atradās interesantas saimniecības, kas ļāva iepazīties ar vietējo iedzīvotāju dzīvesveidu: Kučuru dzirnavas, kurā atrodas senlietu kolekcija un var iepazīties ar latviešu kāzu tradīcijām, kazu ferma un sieru ražotne "Līvi", trušu dārzs un mājdzivnieku sēta "Sveķi", zemnieku saimniecība "Ataugas" —aveņu un zemeņu degustācijas un stādu iegāde, ziemā — maizes cepšanas darbnīca.
Mākslas un amatnieku darbnīcas Madonas novadā: Jāņa Seiksta keramikas darbnīca, "Akmens mājas galerija" — glezniecības nodarbības un Maijas Jakovičas un Valerija Baidas gleznu galerijas apskate, mākslinieka Agra Sāra darbnīca un gleznu galerija Kusā, "Kalsnvas pinumi" — klūdziņu pīšanas darbnīca, Lazdonas rokdarbu pulciņš "Rota" —pērļu rotu darināšanas darbnīca. Madonas novadā regulāri notik kultūras un sporta pasākumi, kuri bija plaši apmeklēti.
Madonas novadā bija plašs naktsmītņu piedāvājums: 1 SPA kūrorts, 7 viesnīcas, 13 viesu mājas, 4 lauku mājas, 11 brīvdienu mājas, 4 jauniešu tūrisma mītnes, 6 kempingi, 3 atpūtas vietas (pie ezera).
Starptautiskā sadarbība
Madonas novadam bija sadarbība ar 9 ārvalstu partneriem no Vācijas, Francijas, Zviedrijas, Lietuvas, Igaunijas, Krievijas un Baltkrievijas. Pēc Lursoft datiem Madonas novads bija 38. vietā starp Latvijas pašvaldībām pēc ārvalstu tiešo investīciju kopapjoma uzņēmumu pamatkapitālos laika posmā no 01.01.1991. līdz 22.11.2012. Ārvalstu tiešās investīcijas pamatkapitālā sastādīja 12,08% no Madonas novada uzņēmumu reģistrētā pamatkapitāla apjoma. Kopumā kopš 1991. gada Madonas novada uzņēmumos savus līdzekļus ieguldījuši 40 ārvalstu investori. Ap 50% ārvalstu investīcijās veidoja Eiropas Savienības valstis. Valstis ar lielāko investoru skaitu: Vācija, Zviedrija, Dānija, Itālija. Sadalījumā pēc uzņēmumu darbības veidiem, vislielākās ārvalstu tiešās investīcijas bijušas — jauktā lauksaimniecība, mežizstrāde, izdevumu iespiešana, pārtikas produktu vairumtirdzniecība. Valstis ar lielāko investīciju apjomiem: Vācija, Somija, Dānija, Nīderlande, Itālija. 48,83% ārvalstu investīcijas pamatkapitālā koncentrējušās Barkavas pagastā, 34,74% Madonas pilsētā, 12,51% Dzelzavas pagastā, bet pārējās investīcijas sadalās pa Mētrienas, Sarkaņu, Praulienas, Lazdonas, Vestienas un Bērzaunes pagastiem.
1869. gads
1869. bija parastais gads, kas pēc Gregora kalendāra sākās piektdienā.
Analogā televīzija
Analogā televīzija ir televīzija, kur attēlu un skaņu pārraida kā modulētu analogu signālu, mainot tā amplitūdu un/vai frekvenci. Visas televīzijas sistēmas pirms ciparu televīzijas bija analogas. Vēl agrāk (krietni pirms 2. pasaules kara) tika lietota mehāniskā televīzija, kur attēla izvēršanai lietoja mehānismus (Nipkova disks, mehāniskā spoguļizvērse), analogā un ciparu televīzija pretstatā tai ir elektroniskā televīzija.
PAL un SECAM sistēmās viens televīzijas kanāls aizņem ~6—8MHz platu frekvenču joslu. Skaņu pārraida atsevišķi no attēla, frekvenču joslas augšdaļā. Attēla signālam (gaišumam) lieto modificētu amplitūdas modulāciju. Tā kā rindu skaits ir fiksēts, samazinoties reāli pieejamajai frekvenču joslai, samazinās horizontālā (x ass virzienā) izšķirtspēja. Krāsu informāciju parasti pievieno ar fāzes modulētu apakšnesēju, kas atrodas noteiktā attālumā no gaišuma signāla frekvenču joslas sākuma. Melnbaltie televizori šo signālu ignorē.
Kito
Kito (es) ir Ekvadoras galvaspilsēta. Pilsēta atrodas 2850 metru augstumā, netālu no Pičinčas vulkāna.
Kito vārds nāk no Kito indiāņu cilts nosaukuma. Pilsēta dibināta 1534. gadā.
Bejonse Noulza
Bejonse Žizele Noulza-Kārtere (Beyoncé Giselle Knowles-Carter; dzimusi Hjūstonā, ASV) ir amerikāņu dziedātāja, komponiste, dejotāja un aktrise.
Jaunība
Bejonses vārds ir dots par godu vecmāmiņai — Agnezei Bejinsei (Agnéz Beyincé). Bejonses tēvs Metjū un māte Tina ir afroamerikāņu izcelsmes. Tina nāca no frančvalodīgas Luiziānas kreolu ģimenes. Viņa pēc profesijas ir stiliste un kopā ar Bejonsi vēlāk nodibināja modes līniju — House of Deréon.
Bejonse 7 gadu vecumā sāka apmeklēt dejošanas skolu un bija baznīcas kora soliste. Viņas dejošanas skolotājs Bejonsi ļoti atbalstīja un virzīja viņu piedalīties dažādos konkursos. Bērnībā viņa tādējādi uzvarēja vairāk nekā 30 vietējos dziedāšanas un dejošanas konkursos. Ar savu labāko draudzeni Lataviju Robersoni, viņa izveidoja grupu "Girl's Tyme" un kopā ar Kelliju Roulendu un Letoju Laketi piedalījās talantu šovā Star Search, taču no konkursa izstājās un neguva nekādus panākumus. Pēc šīs neveiksmes meiteņu kvarteta nosaukums tika mainīts uz "Destiny's Child". Bejonses tēvs Metjū, kurš iepriekš bija strādājis uzņēmumā Xerox, izlēma atbalstīt jauno grupu un kļuva par viņu menedžeri. Metjū darba maiņa Bejonses ģimenei nesa nopietnas pārmaiņas, jo ģimenes budžets samazinājās uz pusi. 1996. gadā grupa parakstīja līgumu ar ierakstu kompāniju Columbia, kas pavēra jaunas iespējas.
Destiny's Child
Grupa "Destiny's Child" kļuva populāra 1998. gadā, kad dziesma "No, No, No Part 2" iekļuva Billboard Top 10. Pēc tam, kad grupu pameta Latavija Robersone un Letoja Lakete, "Destiny's Child" turpināja pastāvēt kā trio un kļuva par vienu no panākumiem bagātākajām ritmblūza/popmūzikas grupām 21. gadsimta pirmajā piecgadē, četrām dziesmām iegūstot pirmo vietu Billboard Hot 100, vairākām citām iekļūstot mūzikas topu desmitniekā un diviem albumiem — "Destiny's Child" un "Survivor" — iegūstot albumu topa pirmo vietu. 2001. gadā Noulza ieguva apbalvojumu "Gada labākais dziesmas autors", ko piešķir Amerikas komponistu, autoru un izdevēju biedrība (American Society of Composers, Authors, and Publishers), popmūzikas kategorijā. Viņa ir pirmā afroamerikāņu un otrā sieviete vispār, kam šī balva ir piešķirta.
Voroņeža (nozīmju atdalīšana)
Voroņeža var būt:
Bejonse Noulza
Solo karjera
Solo karjeru Bejonse Noulza aizsāka 2002. gada rudenī, iedziedot dziesmu "'03 Bonnie & Clyde" kopā ar reperi Jay-Z, savukārt 2003. gada pavasarī tika iedziedāta dziesma "The Closer I Get to You" duetā ar Luteru Vandrosu (Luther Vandross).
Kuldīgas iela (Rēzekne)
Kuldīgas iela ir iela Rēzeknē. Tā nosaukta Kurzemes pilsētas Kuldīgas vārdā. Ielas garums ir 0,67 km, un tā klāta ar asfaltbetona un grants segumu.
Iela sākas pie īpatnēja trijstūrveida krustojuma ar A. Upīša ielu, neapbūvētā zemesgabalā, kas ir netipiski tik blīvi apbūvētajam pilsētas Dienvidu rajonam. Šajā ielas posmā līdz Akmeņu ielai ēkas tika sagrautas 2. pasaules karā un līdz šim tas palicis neapbūvēts.
Bejonse Noulza
Dangerously in Love (2003)
Singls "Baby Boy", ko Bejonse izpildīja kopā ar Šonu Polu, 2003. gada otrajā pusē iekaroja pasaules topus. Šī dziesma kļuva par vienu no lielākajiem 2003. gada hitiem, noturoties topu virsotnēs 9 nedēļas.
Kuldīgas iela (Rēzekne)
No Akmeņu līdz Kr. Barona ielai ir četri salīdzinoši blīvi apbūvēti kvartāli ar vienu līdz divus stāvus augstām, galvenokārt koka savrupmājām, no kurām dažas celtas 19. un 20. gs. mijā, dekorētas ar Latgalei raksturīgiem dekoratīviem koka izgriezumiem logu un durvju aplodās.
Bejonse Noulza
Dangerously in Love (2003)
2004. gada Gremī Balvas ceremonijā (Grammy Awards ceremony) Noulza par darbību kā solo darbību ieguva 5 balvas, kas ir atkārtots rekords. Tas līdz šim ir izdevies vēl tikai 3 citām sievietēm: Lorinai Hilai (1999), Ališai Kīsai (2002) un Norai Džonsai (2003).
Kuldīgas iela (Rēzekne)
Ielu savienojumi
Kuldīgas iela ir savienota ar šādām ielām:
Bejonse Noulza
B—day (2006)
Otrajam Bejonses albumam "B-day", kas iznāca 2006. gada septembrī, izdevās pārspēt pirmā albuma panākumus, jo pirmajā nedēļā ASV vien tika pārdoti vairāk nekā 541 000 eksemplāri. Albumā iekļauti arī vairāki panākumiem bagāti singli — "Deja Vu" (duets kopā ar Jay-Z), "Ring the alarm" un "Irreplaceable. Dziesma "Irreplaceable" ātri iekaroja ASV un pasaules topus un tai izdevās noturēties Billboard Hot 100 pirmajā vietā 10 nedēļas pēc kārtas. 2006. gada decembrī šai dziesmai tika izveidota arī versija spāņu valodā — "Imprescindible".
I Am... Sasha Fierce (2008)
Savu trešo studijas albumu I Am... Sasha Fierce Noulza izlaida 2008. gada 18. novembrī. Noulza apgalvo, ka vārds Sasha Fierce ir personas vārds, kuru viņa pieņem, kad uzstājas uz skatuves. Pirms albuma publicēšanas tika izdoti arī divi singli: "If I Were a Boy" un "Single Ladies (Put a Ring on It)". Dziesmai "If I Were a Boy" izdevās sasniegt vairāku pasaules mūzikas topu pirmās vietas, pārsvarā Eiropā, taču dziesma "Single Ladies (Put a Ring on It)" uzkāpa arī Billboard Hot 100 topa virsotnē, kur tā noturējās piecas nepārtrauktas nedēļas, kļūstot par piekto Noulzas pirmās vietas singlu ASV.
Albuma dziesma Halo sasniedza topa Hot 10 piekto vietu, kļūstot par Noulzas divpadsmito Top 10 singlu viņas solomākslinieces karjerā. Tas padarīja viņu arī par šajā dekādē visbiežāk mūzikas topa Hot 100 desmitniekā iekļuvošo sieviešu izpildītāju. Viņas dziesmas šajā dekādē arī visvairāk ir pabijušas topa virsotnē — 36 nedēļas.
Privātā dzīve
Noulza apprecējās ar reperi un producentu Jay-Z jeb Šonu Koriju Kārteru, kļūstot par Noulzu-Kārteri. Pāris jau iepriekš bija sadarbojies muzikāli. viņiem piedzima meita Blū Aivija Kārtere, un 2017. gada 13. jūnijā viņai piedzima dvīņi — meita Rumi un dēls Sirs. 2018. gadā abu duets izdeva albumu ar The Carters nosaukumu.
1599. gads
1599. bija parastais gads, kas sākās piektdienā.
European Hit Radio Top 100 (2001)
Šis ir European Hit Radio 2001. gada noslēguma Top 100.
Top 100 sastādīšanas princips
European Hit Radio Top 100 tiek sastādīts pamatojoties uz klausītāju balsojuma rezultātiem, kas, ik nedēļu, tiek apkopoti Top 40. Topa veidošanas procesā piedalās visas dziesmas, kas kaut reizi ir pabijušas Top 40 sarakstā. No visām vidēji 250 līdz 280 gada laikā Top 40 iekļuvušajām dziesmām, tiek noteiktas populārākās 100.
Katrai dziesmai, kas kaut reizi ir iekļuvusi Top 40, tiek piešķirts punktu skaits, atkarībā no dziesmas atrašanās vietas topā. Piemēram, ja dziesma iknedēļas Top 40 ieņem 1. vietu, tad dziesmai tiek pieskaitīts 1 punkts, ja dziesma ieņem 12. vietu, tad 12 punkti, ja 37. vietu, tad 37 punkti un tā tālāk. Nedēļās, kurās dziesma nav iekļuvusi Top 40 populārāko dziesmu sarakstā, dziesmai tiek pieskaitīts 41 punkts. Veidojot Top 100, visi punkti tiek skaitīti kopā un augstāko vietu iegūst dziesma ar vismazāko punktu skaitu. Ja vairākām dziesmām ir vienāds punktu skaits, tad augstākā vietā nonāk tā dziesma, kurai ir bijusi augstākā vieta Top 40, tad nākamā augstākā vieta un tā tālāk.
Dzeržoņovas apriņķis
Dzeržoņovas apriņķis ir apriņķis Polijā, Lejassilēzijas vojevodistē. Robežojas ar Lejassilēzijas vojevodistes Svidņicas, Vroclavas, Stšelinas, Zombkovices, Klodzko un Valbžihas apriņķiem.